jkorsvik/nowiki_second_scrape_merged huggingface dataset:
Trigonophorus nepalensis

Trigonophorus nepalensis er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (ca. 30-35 millimeter), avlang, glinsende grønn eller mørkt bronseaktig til svart gullbasse. Hannen har et flatt, trekantet framspring i pannen (slektsnavnet betyr "trekant-bærer") og også en pigg som går fra bakhodet forover til midten av pannen. Hunnen har lignende, men noe mindre, framspring.  Kroppen er ganske grovt punktert, men uten tydelige punktstriper på dekkvingene.
På beina er i alle fall leggene rødlige, ofte hele beina.


== Utbredelse ==
Arten lever i India, Myanmar og Nepal.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus nepalensis Hope, 1831


== Kilder ==
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
Bilde av ulike fargevarianter
(en) Trigonophorus nepalensis i Encyclopedia of Life 
(en) Trigonophorus nepalensis i Global Biodiversity Information Facility 
(en) Kategori:Trigonophorus nepalensis – bilder, video eller lyd på Wikimedia Commons 
Trigonophorus nepalensis – detaljert informasjon på Wikispecies
Holtan plantefredningsområde

Holtan plantefredningsområde er en åpen furuskog. Den vintergrønne planten bittergrønn finnes bare i Sørøst-Norge. I Vestfold er det eneste kjente voksestedet på Holtan.Bittergrønn er en nasjonalt sjelden og sterkt utrydningstruet art. På Holtan ble leveområdet til bittergrønn fredet i 2006. I 2010 ble det funnet rundt 300 planter i det 12 dekar store verneområdet, alle innenfor et areal på 30-40 kvadratmeter.


== Referanser ==


== Eksterne lenker ==
Holtan plantefredningsområde Arkivert 9. januar 2019 hos Wayback Machine. Boken Natur i Vestfold
Faktaark Naturbase
Trigonophorus delesserti

Trigonophorus delesserti er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En ganske stor (opptil 42 millimeter), avlang, glinsende grønn gullbasse. Hannen har et flatt, spadeformet framspring i pannen (slektsnavnet betyr "trekant-bærer") og også en kort pigg som går fra bakhodet forover. Hunnen har lignende, men noe mindre, framspring.  Kroppen er ganske fint punktert, uten tydelige punktstriper på dekkvingene. Beina er grønnlige.


== Utbredelse ==
Arten lever i det sørlige India.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus delesserti Guérin-Ménéville, 1839


== Kilder ==
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
Bilde av arten
(en) Trigonophorus delesserti i Global Biodiversity Information Facility
Langø landskapsvernområde

Langø landskapsvernområde er et egenartet natur- og kulturlandskap. Landskapsvernområdet omfatter også et gruntvannsområde som på en spesielt god måte viser hvordan oppgrunning og landheving foregår. Vannfugler bruker området som raste- og beiteområde.I tilknytning til et oppkomme av vann vokser den nasjonalt sjeldne og utrydningstruede arten buesøtgress. Dette er et halvmeter høyt gress som vokser på fuktige steder noen få steder i Sørøst-Norge. Vestfold er kjerneområde for arten. Langø er også voksested for sjeldne og truede arter av sopp.


== Referanser ==


== Eksterne lenker ==
Langø landskapsvernområde Arkivert 9. januar 2019 hos Wayback Machine. Boken Natur i Vestfold
NaturbaseFaktaark
Kenneth Norum (artist)

Trond Kenneth Norum (født 9. mars 1990 i Kongsvinger) er en norsk rockeartist, låtskriver og produsent fra Skogbygda i Nes i Akershus. 
Han er mest kjent for sin solokarriere hvor han har sluppet en rekke singler i tillegg til sitt debutalbum, Heart on a Sleeve, som kom i 2017.
Kenneth Norum opererer innenfor sjangrene singer-songwriter, heartland rock og americana og henter likhetstrekk fra artister som Bruce Springsteen, Bob Dylan, Neil Young, John Mellencamp og Ryan Adams. 
Norum startet sin karriere i forskjellige hard-rock-band i tenårene, men hadde alltid en forkjærlighet til rock- og rootsmusikk og kassegitaren. Han har i løpet av sin korte karriere varmet opp for en rekke norske og internasjonale artister, blant andre Gill Landry (Old Crow Medicine Show), Hannah Aldridge, Susto, Malcolm Holcombe, Kristian Kristensen og Casa Murilio. 


== Diskografi ==
«Lucky no. 25» (singel) (2015)
«Pray for Rain» (singel) (2015)
«Hearts Ain't Bound for Glory» (singel) (2016)
«Dive into the Ocean» (singel) (2016)
«I'm Still Here» (singel) (2016)
Hearts Ain't Bound for Glory (EP) (2016)
Heart on a Sleeve (2017)
Throw Your Arms Around Me (singel) (2019)
Feet on the Ground (singel) (2019)


== Referanser ==


== Eksterne lenker ==
Offisiell hjemmeside
Kenneth Norum: Heart on a Sleeve på musikkbloggen.no
Melsom plante- og dyrefredningsområde

Melsom plante- og dyrefredningsområde er et verneområde, som igjen består av to områder. Det største ligger innerst i Melsombukta, med eiketrær og andre edelløvtrær. Det minste består av fem store eiketrær på en rygg i det skrånende jordet mot sør.Områdene er vernet på grunn av det store artsmangfoldet, særlig av insekter. Eika kalles ofte et livsmediumobjekt. Det betyr at treet gjennom livet har en
rekke forskjellige levemiljøer for ulike organismer, særlig insekter, sopp og lav. Gamle eiker kan være bolig for opp til 1500 forskjellige arter.


== Referanser ==


== Eksterne lenker ==
Melsom plante- og dyrefredningsområde Arkivert 9. januar 2019 hos Wayback Machine.
Naturbase Faktaark
Trigonophorus saundersi

Trigonophorus saundersi er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor, avlang, grønn gullbasse. Hannen har et flatt, spadeformet framspring i pannen (slektsnavnet betyr "trekant-bærer"), på sidene av dette med rundede lapper, og også en kort pigg som går fra bakhodet forover. Hunnen har lignende, men noe mindre, framspring.  Kroppen er ganske fint punktert, uten tydelige punktstriper på dekkvingene. Beina er mørke.


== Utbredelse ==
Arten lever i India.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus saundersi Westwood, 1842


== Kilder ==
Westwood, J.O. (1845) On the Goliathideous Cetoniidae of Asia. Arcana entomologica 1:113-122 Plates 29-30.
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
Bilde av arten
(en) Trigonophorus saundersi i Encyclopedia of Life 
(en) Trigonophorus saundersi i Global Biodiversity Information Facility 
Trigonophorus saundersi – detaljert informasjon på Wikispecies
Trigonophorus gracilipes

Trigonophorus gracilipes er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor, avlang, grønn gullbasse. Hannen har et flatt, spadeformet framspring i pannen (slektsnavnet betyr "trekant-bærer"), på sidene av dette med rundede lapper, og også en kort pigg som går fra bakhodet forover. Hunnen har lignende, men noe mindre, framspring.  Kroppen er ganske fint punktert, uten tydelige punktstriper på dekkvingene. Beina er mørke.


== Utbredelse ==
Arten lever i Myanmar, Nepal, Assam og Sikkim.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus gracilipes Westwood, 1845


== Kilder ==
Westwood, J.O. (1845) On the Asiatic Goliathideous genera Trigonophorus and Rhomborhina. Transactions of the Entomological Society London 4: 87-91.
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
(en) Trigonophorus gracilipes i Encyclopedia of Life 
(en) Trigonophorus gracilipes i Global Biodiversity Information Facility 
Trigonophorus gracilipes – detaljert informasjon på Wikispecies
Napperødtjern naturreservat

Napperødtjern naturreservat er et naturreservat som har en særegen kombinasjon av myr og sumpskog.Omkring utløpsbekken fra Napperødtjernet er det en verdifull bestand av svartor. Øst for tjernet er det sumpskog. Svartorsumpskog er en sjelden naturtype.


== Se også ==
Strandvika naturreservat i Sandefjord kommune.


== Referanser ==


== Eksterne lenker ==
Napperødtjern naturreservat Arkivert 9. januar 2019 hos Wayback Machine. Boken Natur i Vestfold
Naturbase Faktaark
EM i troppsgymnastikk 2018

Europamesterskapet i troppsgymnastikk 2018 for junior og senior blir arrangert fra 16. til 21. oktober 2018 i Multiusos de Odivelas i Odivelas i Portugal. EM i troppsgymnastikk er for landslag, ikke for klubblag. 
Konkurranseformen er TeamGym, slik at det konkurreres sammenlagt i trampett, tumbling og frittstående. 


== Tidsplan ==


== Resultater ==


=== Kvalifisering junior ===


==== Kvinner ====


==== Menn ====


==== Mix ====


=== Kvalifisering senior ===


==== Kvinner ====


==== Menn ====


==== Mix ====


=== Finaler junior ===


==== Kvinner ====


==== Menn ====


==== Mix ====


=== Finaler senior ===


==== Kvinner ====


==== Menn ====


==== Mix ====


== Se også ==
Nordisk mesterskap i troppsgymnastikk for junior 2018


== Referanser ==


== Kilder ==
Resultater kvalifiseringJunior kvinner - junior menn - junior mix - senior kvinner - senior menn - senior mixResultater finalerJunior kvinner - junior menn - junior mix - senior kvinner - senior menn - senior mix


== Eksterne lenker ==
Offisiell hjemmeside
Nordre Skarsholttjønn naturreservat

Nordre Skarsholttjønn naturreservat har den eneste eksentriske høymyra som er vernet i Vestfold. I årenes løp har torvmosen på myra som ligger nordøst for Nordre Skarsholttjern, vokst seg over grunnvannsnivået. Myra har fått en hvelvet form, og kalles en høymyr.
Sør i reservatet er det en fattig jordvannsmyr.I tjernet og pyttene omkring er det funnet storsalamander. Den etter hvert sjeldne arten trives i små, fiskeløse dammer, og blir 10 til 15 cm lang.


== Referanser ==


== Eksterne lenker ==
Nordre Skarsholttjønn naturreservat Arkivert 9. januar 2019 hos Wayback Machine. Boken Natur i Vestfold
Naturbase Faktaark
Trigonophorus hookeri

Trigonophorus hookeri er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor, avlang, skinnende grønn gullbasse. Hannen har et flatt, spadeformet framspring i pannen (slektsnavnet betyr "trekant-bærer"), på sidene av dette med rundede lapper, og også en kort pigg som går fra bakhodet forover. Hunnen har lignende, men noe mindre, framspring.  Kroppen er ganske fint punktert, uten tydelige punktstriper på dekkvingene. Beina er mørke.


== Utbredelse ==
Arten lever i India.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus hookeri White, 1856


== Kilder ==
White, A. (1856) Description of some coleopterous insects in the collection of the British Museum apparently unnoticed. Proceedings of the Zoological Society of London 24:8-17; 406-410.
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
(en) Trigonophorus hookeri i Encyclopedia of Life 
(en) Trigonophorus hookeri i Global Biodiversity Information Facility 
(en) Kategori:Trigonophorus hookeri – bilder, video eller lyd på Wikimedia Commons 
Trigonophorus hookeri – detaljert informasjon på Wikispecies
Dag Einar Eilertsen

Dag Einar Eilertsen (født 14. juli 1962 i Sandefjord) er en norsk trombonist (alt-trombone), pianist, komponist og musikkpedagog.
Han vokste opp i Tønsberg og dannet som 14-åring Gamleveien Sekstett sammen med Olaf Knerten Kamfjord. Han begynte samtidig å spille i Slagen Storband under ledelse av gitaristen Lars Martin Myhre. Han deltok i storbandworkshop på Kongsberg Jazzfestival i 1980 og 1981, bl.a. med Frode Thingnæs som instruktør.
Thingnæs ble også Dag Einar Eilertsens trombonelærer som musikkstudent ved Universitetet i Oslo. Eilertsen er utdannet cand.philol i 1991, med hovedfag i musikkvitenskap. Han har bakgrunn som musikkpedagog fra lærerhøgskole, kulturskole, grunnskole og er i dag ansatt som lektor med tilleggsutdannelse på musikklinjen ved Greveskogen Videregående Skole i Tønsberg.
Han var på 80-tallet medlem av rockebandet Ung Pike Forsvunnet med bl.a. Anne Danielsen (LP uppercut i 1984), samt Oslo 13 m. bl.a. Jon Balke, Nils Petter Molvær, Tore Brunborg, Ole Edvard Antonsen (CD Off Balance – spellemannsprisen i 1988). Han var i perioden 1985-88 fast vikar i soulbandet Chipahua m. bl.a. Jon Eberson, Maj Britt Andersen, Inger Lise Rypdal og Morten Halle. DEE-JAZZ var en egen kvartett på 90-tallet m. bl.a. Olaf Knerten Kamfjord, samtidig som han var fast medlem av La Descarga og Mamborama m. Sverre Indris Joner. Han var også leder for bandet ”L.U.G.N.”  (trb./keys) m. Kjersti Stubø som vokalist. Han (trb./keys) videreførte samarbeidet med Lars Martin Myhre på 90-tallet og medvirket i prosjektet HYSJ! m. Palle Mikkelborg (CD og konserter 1997). I 2004-2005 medvirket han i ”80-tallet bit for beat”, et show med bl.a. med The Monroes, Trine Rein og Torhild Sivertsen, som ble spilt på bl.a. Edderkoppen og Chat Noir i Oslo. 
Han var dirigent, komponist og /arrangør for Tønsberg Storband og Vestfold Ungdomsstorband 2004-2009. Han samarbeidet også med profesjonelle Kaunas Bigband (Lt.), med konserter i Norge og Litauen, med egne komposisjoner og Kjersti Stubø som vokalist. Ellers har han ledet trioen BA-JAZZ som turnerte med Rikskonsertenes skolekonserter (trb./keys) , sammen med Olaf Knerten Kamfjord og Helge Christensen. Videre ”Wagon 8” (CD 2007) og ”Beat Extensions” (Rikskonsertenes skolekonserter) med Tellef Øgrim og Jacek Kochan (Pl.) Han var fast vikar i Per Borthen Swing dep., sammen med bl.a. Laila Dalseth, Totti Bergh og Knut Risnæs. 
I dag er Eilertsen leder for MORILD (sammen med Marius Noss Gundersen), Bitt av Brazillen (Gundersen, Kelly Dickson og Luis Landa-Schreitt) og DUO-JUHUU (sammen med Gro Hansen).
Dag Einar Eilertsen ble tildelt Urijazzprisen i hjembyen Tønsberg i jubileumsåret 1999, hvor han også komponerte og framførte bestillingsverket ”Absolutt Jazz’99” til URIJAZZ’ 20-års jubileum, bl.a. sammen med Petter Wettre, Lars Horntveth og Kjersti Stubø.
Norwegian Research Centre

NORCE Norwegian Research Centre AS er et norsk forskningsinstitutt organisert som et statlig eid aksjeselskap. Det ble etablert i dagens form i 2017 og eies hovedsakelig av fire norske universiteter med Universitetet i Bergen (UiB) som majoritetseier og dermed morselskap. NORCE er primært en videreføring av den UiB-tilknyttede stiftelsen Universitetsforskning Bergen, etablert i 1986, og har tatt opp i seg flere andre mindre forskningsinstitutter. NORCE har et nært samarbeid med hovedeieren UiB, og flere av forskerne har også bistillinger som professor eller førsteamanuensis ved UiB. NORCE har rundt 800 ansatte og driver grunnforskning og anvendt forskning innen miljø, klima, energi, teknologi, helse og samfunn. NORCE har virksomhet i alle landsdelene i Norge.


== Historie og virksomhet ==

Instituttet ble etablert i dagens form som et statsaksjeselskap i 2017 av Universitetet i Bergen, Universitetet i Stavanger og Universitetet i Agder, og var opprinnelig heleid av disse tre universitetene med Universitetet i Bergen som største eier (56%). Senere har selskapet også fått noen andre mindre aksjonærer, og i 2019 kom også Universitetet i Tromsø inn på eiersiden. Universitetet i Bergen eier over halvparten av aksjene. Ettersom staten er majoritetseier er NORCE et statlig selskap, registrert under sektorkoden «statlig eide aksjeselskaper». Mens NORCE var 100% statlig eid ved etableringen var selskapet i 2021 nesten 90% offentlig eid totalt. Fordi Universitetet i Bergen har en kontrollerende aksjepost på over halvparten av aksjene er UiB morselskap. NORCE er et ideelt aksjeselskap der overskuddet tilfaller selskapets forskning.
En viktig intensjon bak etableringen var å bli en motvekt til SINTEF. NORCE er også tenkt som en norsk pendant til store forskningsorganisasjoner i andre land, som Frankrikes CNRS og Tysklands MPG.
Instituttet består av forskningsinstitutter tidligere eid av Universitetet i Bergen, Universitetet i Oslo, Universitetet i Stavanger, Universitetet i Agder og UiT Norges Arktiske Universitet. Instituttets største forløper var Universitetsforskning Bergen, etablert i 1986 og senere organisert som Uni Research. Instituttet har også tatt opp i seg flere andre mindre forskningsinstitutter, herunder Norut, Christian Michelsen Research AS, International Research Institute of Stavanger AS, Agderforskning og Teknova AS. NORCE forvalter også statens aksjer i noen selskaper som ikke er del av NORCE. NORCE har virksomhet i Oslo, Bergen, Stavanger, Tromsø, Haugesund, Kristiansand, Grimstad, Bardu, Alta og Svalbard.
NORCE driver grunnforskning og anvendt forskning innen miljø og naturressurser, klimaendringer, olje, gass og fornybar energi, teknologi, særlig maritim teknologi og satellitteknologi, helse og samfunn.
Kristin Wallevik ble i 2021 ansatt som direktør for instituttet.


== Referanser ==


== Eksterne lenker ==
(no) Offisielt nettsted
ReMarkable

reMarkable er et norsk oppstartsselskap som utvikler et E Ink lesebrett som for å lese dokumenter og bøker, tegne og skrive med en følelse som skal etterligne papir. Brettet er rettet mot studenter, akademikere og fagfolk. Utvikling ble startet av studenter i 2013 og en crowdfunding-kampanje startet i slutten av 2016. Det ble åpnet for bestillinger i 2017.


== Referanser ==


== Eksterne lenker ==
Offisielt nettsted
Uoffisiell wiki om reMarkable
Radha Kumud Mukherjee

Radha Kumud Mukherjee (født 1884, død 1964; også stavet Radhakumud og Radha Kumud Mookerji), var en indisk historiker og en notabel Indisk nasjonalist under perioden med britisk kolonialisme. Han var bror av sosiologen Radhakamal Mukerjee.


== Referanser ==
Trivia-kvartalet

Trivia-kvartalet (svensk: Kvarteret Trivia) er et kvartal i Gamla stan i Stockholm. Kvartalet er omgitt av Prästgatan i nord, Österlånggatan i øst, Mårten Trotzigs gränd i vest og Järntorget i sør.  Kvartalet består av fire eiendommer: Trivia 1–3 og Trivia 6.


== Navnet ==

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Trivia» er det latinske navnet for Hekate som i den greske mytologien var måneskinnets, trolldommens og spøkelsenes gudinne med tre hoder: et hundehode, et slangehode og et hestehode.


== Kvartalet ==
I sør strekker kvartalet seg i en kurve fra Västerlånggatan via Järntorget til Österlånggatan. På vestsiden ligger den bare 90 centimeter brede Mårten Trotzigs gränd, oppkalt etter kjøpmannen fra Tyskland, Mårten Trotzig, som rundt århundreskiftet 1600  eide flere eiendommer i kvartalet Trivia.
Huset på eiendommen Trivia 2 (Järntorget 83) kaltes Roland Schröders hus. Det ble bygd i 1752 på initiativ fra kjøpmannen Roland Schröder (1713–1773) under ledelse av arkitekten Jean Eric Rehn. Fra denne tiden finnes noen deler av rominnredningen samt noen veggmalerier bevart. Andre deler ble tatt ned og satt opp i Nordiska museet.
I 1865 ble det utført en fullstendig om- og tilbygging på eiendommen. I husets bunnetasje ligger fra 1793 Sundbergs konditori. Konditoriet ble grunnlagt i 1785 ved krysset av Drottninggatan og Klarabergsgatan av konditoren Gustav-Adolf Sundberg. Aktiviteten ble flyttet hit når Sundberg ble utnevnt til hoffkonditor i 1793 og regnes i dag med blant Stockholms eldste gjenværende kaféer.


== Kilder ==
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Hugo Gebers förlag. s. 35. ISBN 91-20-06252-4. Libris: 7219146.  
Dagens Nyheter: DN gratulerar: Sockerstånd och mordkomplott, publicerad 2002-04-02.


== Eksterne lenker ==

(sv) Stockholmskällan har multimedia som gjelder Trivia-kvartalet
Nalanda College, Colombo

Nalanda College Colombo (Singalesisk:නාලන්දා විද්‍යාලය, කොළඹ) er en offentlig Theravada-buddhistisk nasjonal skole i Colombo, Sri Lanka som er kontrollert av den sentrale regjeringen. Skolen ble opprettet av P. de S. Kularatne som en avelegger av Ananda College Colombo og ble registrert som en separat skole den 1. november 1925.


== Referanser ==
Dharmakīrti

Dharmakīrti (tibetansk: Chos-kyi grags-pa, 6. eller 7. århundre) var en innflytelsesrik indisk buddhistisk filosof som arbeidet ved universitetet i Nālandā. Han var en nøkkelperson innen epistemologi (pramana) i buddhistisk filosofi og er assosiert med retningene Yogācāra og Sautrāntika. Han var også en av de primære teoretikere innenfor buddhistisk atomisme. Hans arbeider påvirket skolene Mīmāṃsā, Nyaya og Shaivisme innenfor hinduistisk filosofi så vel som filosofer innenfor  Jainismen.Dharmakīrti's Pramāṇavārttika, hans største og viktigste verk, var svært innflytelsesrikt i India og Tibet som en sentral tekst om pramana ('gyldige kunnskapsinstrumenter') og ble vidt kommentert av ulike indiske og tibetanske lærde. Hans tekster er del av studiene i klostrene innenfor tibetansk buddhisme.


== Referanser ==
Hanne Fjeldstad

Hanne Fjeldstad (født 19. desember 1987 i Skien) er en oslobasert sanger og låtskriver. 
Hun er kjent for sin tidløse og særpregede vokal, som kan gi assosiasjoner til vokalister som Cass Elliot fra The Mamas & the Papas. 
Siden 2014 har Hanne Fjeldstad vært aktuell med  flere singler, gitt ut EP`en «When All the Lights Are Out», produsert av den norske musikeren og produsenten Kenneth Ishak og hatt opptredener på en rekke større scener og festivaler i Norge. Hun har bl.a spilt på festivaler som Slottsfjellfestivalen i Tønsberg, Klubbøya, Parkteatret, by:larm 2017 og miniøya.Siden 2015 har Hanne vært tilknyttet selskapet Safe & Sound Recordings drevet av musiker og artist Alexander Lindbäck.


== Diskografi ==
2018 - I´m back (Digital single, Safe & Sound Recordings)
2017 - When all the lights are out (Digital EP, Safe & Sound Recordings)
2016 - Down Down Down (Digital single, Safe & Sound Recordings)
2016 - Change (Digital single, Safe & Sound Recordings)
2015 - Make a call (Digital single, Safe & Sound Recordings)
2014 - Oh Sister (Digital single, Hanne Fjeldstad)
2014 - Lost Weekend (Digtal single, Hanne Fjeldstad)


== Referanser ==
2 (Mac DeMarco-album)

2 er et musikkalbum utgitt av den canadiske sangeren og låtskriveren Mac DeMarco 16. oktober 2012.


== Sporliste ==
Coocking up something good
Dreaming
Freaking out the neighborhood
Annie
Ode to viceroy
Robson girl
The stars keep on calling my name
My kind of woman
Boe Zaah
Sherill
Still togheter


== Eksterne lenker ==
2 Platekompaniet